Nina Refseth

Nina Refseth (født 16. mai 1965 i Trondheim) er en norsk kulturleder. Fra 2020 har hun vært direktør for Norsk Folkemuseum i Oslo.

Fra 28. september 2007 til 31. desember 2013 var hun direktør for Norsk filminstitutt, noe som vil si at hun ledet statens forvaltningsorgan for filmpolitikken og var rådgiver i filmpolitiske spørsmål.Regjeringens pressemelding i forbindelse med utnevnelsen til NFI Refseth kom til stillingen som filmdirektør fra jobben som forlagsdirektør og daglig leder i Det Norske Samlaget.

Refseth er utdannet cand.philol. med hovedfag i idéhistorie. Hun har jobbet som redaktør for Bokklubben Krim og Spenning hatt en rekke verv i litteratursammenhenger.

Fra mars 2014 og ut året var hun konserndirektør i Amedia, med ansvar for oppfølging og utvikling av lokale mediehus.

I 2016 gikk hun inn som daglig leder og partner i medieselskapet TV Wonder AS.

2018 - 2020 var hun administrerende direktør for Museene i Sør-Trøndelag (MiST).

Refseth har – og har hatt – en rekke styreverv: 
 Fra 2011 er hun styreleder for Det norske teatret.Teatrets oversikt over styremedlemmer
 Kunnskapsdepartementet har oppnevnt henne som eksternt styremedlem ved Norges teknisk-naturvitenskapelige universitet for styreperioden 1. august 2017 til 31. juli 2021.Regjeringens pressemelding om oppnevning av nye styremedlemmer
 I 2017 gikk hun inn som styreleder for mediebedriften Medier24. 
 Hun er også styremedlem i Midtnorsk filmsenter.

 Referanser 

Kategori:Norske idéhistorikere
Kategori:Norske forleggere
Kategori:Personer tilknyttet NTNU
Kategori:Personer tilknyttet Norsk Folkemuseum
Kategori:Museumsdirektører
Kategori:Personer fra Trondheim kommune